ยันให้ธัมมชโย รับข้อหา26พ.ค.
ดีเอสไอตั้งทีมงาน ดูใบรับรองแพทย์,รองอธิบดีดีเอสไอเผยตั้งคณะทำงานพิจารณาใบรับรองแพทย์พระธัมมชโยและข้อความหมิ่นเจ้าหน้าที่คาดเสร็จภายใน 2 สัปดาห์ ยันต้องมารับทราบข้อกล่าวหาตามหมายจับ 26 พ.ค.นี้ ด้าน ไพบูลย์ แนะให้ไปรักษาที่โรงพยาบาล เตือนดีเอสไอถ้าไปตามเงื่อนไขของวัดเหมือนไปยอมรับว่าอาพาธจริง ด้านพระพุทธะอิสระบุกกรมสอบสวนคดีพิเศษให้อายัดทรัพย์สินและตรวจสอบบัญชีการเงินพระธัมมชโยและวัดพระธรรมกายไว้ก่อน แฉจัดฉากถ่ายทอดสดอาการอาพาธ,กรณีพระสนิทวงศ์ วุฑฒิวังโส ผู้อำนวยการสำนักสื่อสารองค์กร วัดพระธรรมกาย อ่านแถลงการณ์ยืนยันว่า พระเทพญาณมหามุนี หรือพระธัมมชโย เจ้าอาวาสวัดพระธรรมกาย เคารพกระบวนการยุติธรรมและยินดีปฏิบัติตามขั้นตอนของกฎหมาย โดยจะทำหนังสือแจ้งให้ดีเอสไอไปแจ้งข้อหากล่าวหาตามหมายจับในวันที่ 25 พ.ค.นี้ ที่วัด และไม่มีการหลบหนีไปต่างประเทศ เนื่องจากอาพาธหนัก พร้อมทั้งถ่ายทอดสดให้เห็นอาการอาพาธนอนซมบนเตียง ขณะที่ พ.ต.อ.ไพสิฐ วงศ์เมือง อธิบดีดีเอสไอเตรียมประชุมตรวจสอบใบรับรองแพทย์ รพ.ค่ายภาณุรังษี จ.ราชบุรี เท็จหรือไม่ รวมถึงการแถลงข่าวของวัดพระธรรมกาย มีพาดพิงพนักงานสอบสวนเข้าข่ายหมิ่นประมาทหรือไม่,ความคืบหน้าเมื่อเวลา 11.30 น. วันที่ 23 พ.ค. ที่กรมสอบสวนคดีพิเศษ (ดีเอสไอ) พ.ต.ท.สมบูรณ์ สาระสิทธิ์ รองอธิบดีดีเอสไอ พร้อมด้วย พ.ต.ท.ปกรณ์ สุชีวกุล ผบ.สำนักคดีการเงินการธนาคาร ดีเอสไอ แถลงผลการประชุมพิจารณาใบรับรองแพทย์ของพระธัมมชโย และการออกแถลงข่าวของวัดพระธรรมกายที่มีการพาดพิงคณะพนักงานสอบสวนดีเอสไอ,พ.ต.ท.สมบูรณ์กล่าวภายหลังการประชุมว่า พนักงานสอบสวนคดีพิเศษ ประชุมร่วมกับอัยการ และที่ปรึกษาฝ่ายคดีพิเศษ ได้มติ 3 ประเด็น 1.พิจารณากรณีแพทย์ออกใบรับรองแพทย์ รพ.ค่ายภาณุรังษี จ.ราชบุรี ได้ตั้งคณะทำงานขึ้นมาตรวจสอบ คาดใช้เวลาประมาณ 2 สัปดาห์ 2.พิจารณาข้อความและความเห็นต่างๆ จากการแถลงข่าวและการให้สัมภาษณ์ของเหล่าบรรดาลูกศิษย์วัดพระธรรมกาย บางข้อความอาจเข้าข่ายหมิ่นประมาทเจ้าหน้าที่ดีเอสไอในการปฏิบัติงาน โดยตั้งคณะทำงานขึ้นมาอีก 1 ชุด คาดใช้เวลา 2 สัปดาห์เช่นกัน และ 3.คณะพนักงานสอบสวนได้ยืนยันว่าให้ พระธัมมชโยเดินทางมา,ดีเอสไอในวันที่ 26 พ.ค.นี้ ตามศาลอาญาอนุมัติออกหมายจับ เจ้าหน้าที่ดีเอสไอจะยึดตามกระบวนการกฎหมาย ม.83, 84 ให้มารับทราบข้อการหา ณ ที่ทำการของพนักงาน หากไม่มาคณะพนักงานสอบสวนจะมีการประชุมในวันที่ 27 พ.ค. เพื่อกำหนดมาตรการอีกครั้ง ทั้งนี้ ถ้าพระธัมมชโยมาเข้ามอบตัวยินดีให้ประกันตัวออกไป ส่วนการที่พระสนิทวงศ์ วุฑฒิวังโส ผู้อำนวยการสำนักสื่อสารองค์กร วัดพระธรรมกาย จะมีหนังสือส่งมายังดีเอสไอให้ไปแจ้งข้อกล่าวหาที่วัดพระธรรมกาย วันที่ 25 พ.ค.นี้ ยังไม่ได้รับเอกสารดังกล่าวแต่อย่างใด,ส่วนที่วัดพระธรรมกายได้ถ่ายทอดสดการรักษาพระธัมมชโยภายในวัดพระธรรมกายและให้สื่อมวลชนนำเสนอเป็นข่าวนั้น วัดพระธรรมกายไม่เคยส่งข้อมูลมาให้ดีเอสไอจึงไม่ได้นำมาพิจารณา ทั้งนี้ ดีเอสไอไม่ใช่ไม่เชื่อว่าท่านอาพาธแต่ได้ตรวจสอบจากพยานหลักฐาน และเชื่อว่าท่านสามารถเดินทางมาได้ สำหรับการนำแพทย์จากส่วนกลางเข้าไปตรวจอาการอาพาธของพระธัมมชโยนั้น ได้เลยขั้นตอนดังกล่าวแล้วต้องอยู่ก่อนขั้นตอนการอนุมัติออกหมายจับ และดีเอสไอจะไม่นำแพทย์เข้าไปตรวจพระธัมมชโย พ.ต.ท.สมบูรณ์กล่าว,พ.ต.ท.สมบูรณ์กล่าวเพิ่มเติมว่า ด้าน รพ.ค่ายภาณุรังษี จ.ราชบุรี ได้ชี้แจงกลับมาแล้วเกี่ยวกับใบรับรองแพทย์ของพระธัมมชโย ยืนยันท่านไม่เคยมารักษาตัวที่โรงพยาบาล จึงตั้งคณะกรรมการสืบสวนเรื่องที่เกิดขึ้น เบื้องต้นจะตรวจสอบ รพ.ค่ายภาณุรังษี รวมถึงขั้นตอนการออกเวชระเบียนและตราประทับ จากนั้นจะพิจารณาส่วนอื่นต่อไป ทั้งนี้ ผู้ลงนามในใบรับรองแพทย์ ดีเอสไอเตรียมเชิญมาสอบสวนหลังได้ข้อมูลจาก รพ.ภาณุรังษีเรียบร้อยแล้ว,ส่วนกรณีลูกศิษย์วัดพระธรรมกายยื่น ป.ป.ช. เอาผิดเจ้าหน้าที่ชุดปฏิบัติงาน ดีเอสไอเตรียมข้อมูลทั้งหมดเอาไว้ชี้แจงหากได้รับหนังสือจาก ป.ป.ช. อย่างไรก็ตามได้เตรียมให้กรมการศาสนาพิจารณาตาม พ.ร.บ.สงฆ์ เกี่ยวกับขั้นตอนการปฏิบัติหน้าที่ต่างๆของพระธัมมชโย หลังถูกออกหมายจับด้วย,ต่อมาเวลา 13.30 น. พระพุทธะอิสระ เจ้าอาวาสวัดอ้อน้อย จ.นครปฐม เดินทางมายื่นหนังสือถึงอธิบดีดีเอสไอ เพื่อให้ตรวจสอบพระธัมมชโย โดยมี พ.ต.ต.วรนันท์ ศรีล้ำ ผอ.ศูนย์บริหารคดีพิเศษ รับเอกสาร พระพุทธะอิสระเผยว่า เนื่องจากมีผู้เสียหายกว่า 100 คน ในคดีสหกรณ์เครดิตยูเนียนคลองจั่น มาร้องขอให้ช่วยเหลือเกี่ยวกับคดีที่เกี่ยวข้องกับพระธัมมชโยและวัดพระธรรมกาย ตนและทีม ทนายความจึงเป็นตัวแทนมาดำเนินการมาร้องให้ดีเอสไอช่วยอายัดทรัพย์สิน และตรวจสอบบัญชีการเงินของพระธัมมชโยและของวัดพระธรรมกายไว้ก่อน จนกว่าจะจบคดีความ เนื่องจากถ้าพระธัมมชโยหนีไปจะไม่สามารถนำเงินมาคืนได้ ตอนนี้มีหลายกระแสระบุว่า พระธัมมชโยจะขอลี้ภัยไปสหรัฐอเมริกา ตนทราบว่าพระธัมมชโยมีหนังสือเดินทาง และวีซ่าอยู่สหรัฐอเมริกาตลอดชีวิต,ส่วนเรื่องที่วัดพระธรรมกายจัดถ่ายทอดสดให้เห็นพระธัมมชโยอาพาธนั้น รู้มานานแล้วว่าอาพาธ แต่อาพาธถึงขั้นขาเป็นสีดำขนาดนี้ ผิดกับใบหน้าที่ผ่องใสเชียว อยากบอกว่าตนไม่เชื่อเป็นเรื่องโกหก และจัดฉากขึ้นมา ถ้าบริสุทธิ์ใจจริงทำไมไม่เปิดให้ดูทั้ง 2 ขา นี่เปิดให้ดูแค่ขาเดียวใครดูก็รู้ว่าเป็นการแสดง ถามว่าตอบแบบนี้ไม่กลัวโดนวัดพระธรรมกายฟ้องหรือ อยากบอกว่าตนด่าพระธัมมชโยมา 2 ปี แล้วไม่เห็นจะมาฟ้องเลย เพราะว่าถ้าเรื่องถึงศาลจะต้องมีการไต่สวนพยานหลักฐานและข้อเท็จจริงไงเลยไม่กล้าฟ้อง และการถ่ายทอดสดเมื่อวาน (วันที่ 22 พ.ค.) เอาแพทย์ชาวต่างชาติมาก็มาจากสหประชาชาติ (UN) เพราะต้องการให้กลายเป็นเรื่องสิทธิมนุษยชน และขอลี้ภัยไปต่างประเทศ พระพุทธะอิสระกล่าว,พระพุทธะอิสระเผยต่อว่า ส่วนเรื่องวันที่ 26 พ.ค.นี้ พระธัมมชโยจะมามอบตัวที่ดีเอสไอหรือไม่นั้น วิเคราะห์ได้เลยว่าไม่มา เพราะก่อนหน้านี้เมื่อปี 2541 พระธัมมชโยถูกตำรวจกองปราบปรามออกหมายจับ และยกขบวนไปจับกุมที่วัดพระธรรมกาย แต่จับกุมไม่ได้ เพราะใช้โล่มนุษย์ สุดท้ายเจ้าหน้าที่ไปขอให้พระชั้นผู้ใหญ่ช่วยเหลือ จนพระธัมมชโยต่อรองให้ไปรับทราบข้อกล่าวหาที่วัดชนะสงคราม และต้องให้ประกันตัว กรณีนี้ก็เหมือนกัน หนังม้วนเดิม หากดีเอสไอยอมอ่อนข้อให้เดินทางไปวัดพระธรรมกาย ทราบว่ามีการเตรียมเงินประกันตัวไว้แล้ว 5 ล้านบาท พวกนี้มันอภิสิทธิ์ชนหรือยังไง ไม่ยอมเข้ากระบวนการกฎหมาย อีกทั้งเรื่องประติมากรรมสวรรค์ที่พระธัมมชโยได้โพสต์ลงในโซเชียล โดยนำข้อความเท็จเข้าสู่ระบบคอมพิวเตอร์ เป็นการอวดอุตริ พร้อมทั้งนำหลักฐานมามอบให้กับเจ้าหน้าที่ดีเอสไอ ขณะที่ พ.ต.ต.วรนันท์กล่าวว่า เบื้องต้นรับเอกสารไว้ หลังจากนั้นจะนำเสนอ พ.ต.อ.ไพสิฐ วงศ์เมือง อธิบดีต่อไป,ด้านนายไพบูลย์ นิติตะวัน อดีตสมาชิกสภาปฏิรูปแห่งชาติ (สปช.) และอดีตประธานคณะกรรมการปฏิรูปแนวทางและมาตรการปกป้องพิทักษ์พระพุทธศาสนา กล่าวถึงกรณีอาการอาพาธของพระเทพญาณมหามุนี หรือพระธัมมชโย เจ้าอาวาสวัดพระธรรมกาย ที่เผยแพร่ภาพออกสื่อว่าอาพาธเท้าบวม ไม่ได้หลบหนีไปต่างประเทศตามข่าวลือว่า ท่านอาจจะเท้าบวม หรืออักเสบจริง ควรไปพบแพทย์ที่โรงพยาบาลดีกว่ารักษากันเองในวัด แม้จะมีแพทย์ก็ตาม และอาการเท้าอักเสบก็ไม่ได้เกี่ยวข้องกับการไม่ต้องเข้าสู่กระบวนการยุติธรรม อีกทั้งก่อนหน้านี้ท่านเองเคยบอกกับสังคมว่า อาพาธหลายครั้งและไม่ตรงกับข้อเท็จจริง สังคมจึงไม่เชื่อถือแล้ว แม้ครั้งนี้จะป่วยจริง,นายไพบูลย์กล่าวต่อว่า ส่วนที่คณะลูกศิษย์ของพระธัมมชโยขอเชิญให้เจ้าหน้าที่กรมสอบสวนคดีพิเศษ (ดีเอสไอ) เข้าไปแจ้งข้อกล่าวหาที่วัดพระธรรมกายในวันที่ 25 พ.ค.นั้น ตนอยากเตือนและแนะนำเจ้าหน้าที่ดีเอสไอว่า ตามกระบวนการเลยขั้นตอนแจ้งข้อกล่าวหาแล้ว เพราะศาลได้ออกหมายจับ หากเจ้าหน้าที่ดีเอสไอไปในวันที่ 25 พ.ค. จริงจะเท่ากับเป็นการยอมรับว่าพระธัมมชโยป่วยจริง และอาจจะถูกนำไปขยายผลทางสังคมว่า กลั่นแกล้งพระธัมมชโย รวมถึงการนำไปสู่การขอหมายจับต่อศาลอีก จึงขอแนะนำว่าควรจะเข้าไปที่วัดหลังวันที่ 26 พ.ค. โดยนำคณะแพทย์และรถพยาบาลจากโรงพยาบาลของรัฐเข้าไปด้วย เพื่อรับตัวพระธัมมชโยไปรับการตรวจและรักษาที่โรงพยาบาล ระหว่างนั้นก็สามารถขออายัดตัวได้ตามหมายจับในระหว่างการรักษาอาการอาพาธ สังคมจะได้รับทราบข้อเท็จจริงว่าท่านอาพาธจริงหรือไม่ ตนมั่นใจว่าดีเอสไอจะสามารถดำเนินการตามกฎหมายได้ ทั้งอาการอาพาธและคดี รวมถึงข่าวที่มีเสียงร่ำลือเรื่องลึกลับต่างๆในวัดจะกระจ่างขึ้นต่อสังคมไทย,ต่อมาเวลา 15.00 น. พระพุทธะอิสระ วัดอ้อน้อย จ.นครปฐม ได้เดินทางมาที่ บก.ภ.จ.ปทุมธานี เข้าพบ พล.ต.ต.ถาวร ขาวสะอาด ผบก.ภ.จ.ปทุมธานี ขอให้เร่งจับกุมพระธัมมชโย เจ้าอาวาสวัดพระธรรมกาย สึกออกจากสถานภาพของภิกษุ ข้อหาแต่งกายเลียนแบบพระสงฆ์ และความผิดมาตรา 112 กรณีสมเด็จพระญาณสังวร สมเด็จพระสังฆราช สกลมหา-สังฆปริณายก ทรงมีวินิจฉัยลงโทษพระธัมมชโย ต้องอาบัติปาราชิก ก่อนหน้านี้ได้เข้าแจ้งความไว้ที่ สภ.คลองหลวง ด้าน พล.ต.ต.ถาวร ขาวสะอาด ผบก.ภ.จ.ปทุมธานี กล่าวว่า ได้แต่งตั้งคณะกรรมการขึ้นมาสอบสวน แต่คณะกรรมการชุดนั้นได้ถูกแต่งตั้งโยกย้ายไปที่อื่น จึงต้องมีการแต่งตั้งคณะกรรมการขึ้นมาใหม่ และขอไปดูข้อกฎหมายต่างๆเกี่ยวกับพระสงฆ์เพิ่มเติมจะให้ความเป็นธรรมทั้งสองฝ่าย,ขณะเดียวกัน นายสัมพันธ์ เสริมชีพ หนึ่งในทีมทนายความของพระธัมมชโย กล่าวถึงกรณีที่มีกระแสข่าวการยื่นคำร้องเพิกถอนหมายจับพระธัมมชโย เจ้าอาวาสวัดพระธรรมกาย ผู้ต้องหาคดีสมคบกันฟอกเงินและร่วมกันฟอกเงิน และร่วมกันรับของโจร ยอมรับว่ามีการยื่นคำร้องเพิกถอนหมายจับจริง ทนายความอีกคนเป็นผู้ยื่น ส่วนรายละเอียดไม่ทราบว่ามีการระบุถึงเหตุผลไว้อย่างไร และไม่ทราบว่ามีการขอให้ไต่สวนหรือไม่ ผู้สื่อข่าวรายงานว่า ภายหลังที่มีการยื่นคำร้องขอเพิกถอนหมายจับต่อศาลอาญาแล้ว ศาลอาญาได้รับคำร้องของทนายความพระธัมมชโย ไว้พิจารณา แต่ยังไม่มีคำสั่งใดๆ ออกมา
รองอธิบดีดีเอสไอเผยตั้งคณะทำงานพิจารณาใบรับรองแพทย์พระธัมมชโยและข้อความหมิ่นเจ้าหน้าที่คาดเสร็จภายใน 2 สัปดาห์ ยันต้องมารับทราบข้อกล่าวหาตามหมายจับ 26 พ.ค.นี้
ดีเอสไอ,ธัมมชโย,ใบรับรองแพทย์,รับทราบข้อกล่าวหา,หมายจับ,สมบูรณ์ สาระสิทธิ์,วัดพระธรรมกาย,ข่าว,ไทยรัฐฉบับพิมพ์